CELEX: 62015CN0274
Language: el
Date: 2015-06-08 00:00:00
Title: Υπόθεση C-274/15: Προσφυγή της 8ης Ιουνίου 2015 — Ευρωπαϊκή Επιτροπή κατά Μεγάλου Δουκάτου του Λουξεμβούργου

20150731016616682015/C 270/222742015CJC27020150817EL01ELINFO_JUDICIAL20150608171822Υπόθεση C-274/15: Προσφυγή της 8ης Ιουνίου 2015 — Ευρωπαϊκή Επιτροπή κατά Μεγάλου Δουκάτου του Λουξεμβούργου
 ---documentbreak--- C2702015EL1720120150608EL0022172182Προσφυγή της 8ης Ιουνίου 2015 — Ευρωπαϊκή Επιτροπή κατά Μεγάλου Δουκάτου του Λουξεμβούργου
   (Υπόθεση C-274/15)2015/C 270/22Γλώσσα διαδικασίας: η γαλλική
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: F. Dintilhac, C. Soulay)
   
      Καθού: Μεγάλο Δουκάτο του Λουξεμβούργου
   
      Αιτήματα
   
   Η προσφεύγουσα ζητεί από το Δικαστήριο:
   
            —
         
         
            να διαπιστώσει ότι το Μεγάλο Δουκάτο του Λουξεμβούργου, θεσπίζοντας τη ρύθμιση του ΦΠΑ για τις ανεξάρτητες ενώσεις προσώπων, όπως η ρύθμιση αυτή έχει διαμορφωθεί από το άρθρο 44, παράγραφος 1, στοιχείο y, του νόμου της 12ης Φεβρουαρίου 1979 για τον ΦΠΑ, από τα άρθρα 1 έως 4 του διατάγματος του Μεγάλου Δούκα της 21ης Ιανουαρίου 2004, σχετικά με την απαλλαγή από τον ΦΠΑ των παροχών υπηρεσιών των ανεξάρτητων ενώσεων προσώπων προς τα μέλη τους, από τη διοικητική εγκύκλιο αριθ. 707 της 29ης Ιανουαρίου 2004, η οποία σχολιάζει τα άρθρα 1 έως 4 του διατάγματος του Μεγάλου Δούκα, και από το σημείωμα της 18ης Δεκεμβρίου 2008 που έχει καταρτιστεί, σε συνεργασία με την Υπηρεσία Μητρώων και Ακίνητης Περιουσίας, από την ομάδα εργασίας που λειτουργεί στο πλαίσιο της Επιτροπής Παρατήρησης των Αγορών (Cobma), παρέβη τις υποχρεώσεις που υπέχει από την οδηγία για τον ΦΠΑ (
                  1
               ), και ειδικότερα από τα άρθρα 2, παράγραφος 1, στοιχείο γ', και 132, παράγραφος 1, στοιχείο στ', καθώς και από τα άρθρα 1, παράγραφος 2, δεύτερο εδάφιο, 168, στοιχείο α', 178, στοιχείο α', 14, παράγραφος 2, στοιχείο γ', και 28 της οδηγίας αυτής,
         
      
            —
         
         
            να καταδικάσει το Μεγάλο Δουκάτο του Λουξεμβούργου στα δικαστικά έξοδα.
         
      
      Ισχυρισμοί και κύρια επιχειρήματα
   
   Κατά το άρθρο 132, παράγραφος 1, στοιχείο στ', της οδηγίας για τον ΦΠΑ, τα κράτη μέλη απαλλάσσουν από τον ΦΠΑ «τις παροχές υπηρεσιών οι οποίες πραγματοποιούνται από ανεξάρτητες ενώσεις προσώπων, που ασκούν δραστηριότητα απαλλασσόμενη του φόρου ή για την οποία τα πρόσωπα αυτά δεν έχουν την ιδιότητα του υποκείμενου στον φόρο, με σκοπό την παροχή στα μέλη τους των άμεσα αναγκαίων υπηρεσιών για την άσκηση της δραστηριότητας αυτής, εφόσον οι ενώσεις αυτές απαιτούν από τα μέλη τους μόνο την είσπραξη του επακριβώς αναλογούντος σε αυτά μέρους των κοινών δαπανών που έχουν αναληφθεί, με τον όρο ότι η απαλλαγή αυτή δεν δημιουργεί κίνδυνο στρεβλώσεων των όρων του ανταγωνισμού».
   Σύμφωνα με τη ρύθμιση όμως που εφαρμόζεται στο Λουξεμβούργο, η απαλλαγή από τον ΦΠΑ δεν ισχύει, κατά την Επιτροπή, μόνο για τις υπηρεσίες που παρέχονται από τις ανεξάρτητες ενώσεις προσώπων και είναι άμεσα αναγκαίες για την άσκηση από τα μέλη τους δραστηριοτήτων που δεν υπόκεινται σε ΦΠΑ ή απαλλάσσονται από τον φόρο αυτό.
   Επιπλέον, η Επιτροπή φρονεί ότι, κατά το λουξεμβουργιανό δίκαιο, τα μέλη μιας ανεξάρτητης ένωσης προσώπων των οποίων ο κύκλος εργασιών συνίσταται εν μέρει σε φορολογούμενες πράξεις μπορούν να εκπίπτουν από τον ΦΠΑ τον οποίο οφείλουν τον ΦΠΑ που κατέβαλε η ανεξάρτητη ένωση προσώπων όταν αγόρασε αγαθά ή υπηρεσίες από τρίτους, ενώ το δικαίωμα έκπτωσης του ΦΠΑ επί των εισροών παρέχεται, κατά το άρθρο 168 της οδηγίας για τον ΦΠΑ, μόνο στον υποκείμενο στον φόρο ο οποίος αποκτά τα αγαθά και τις υπηρεσίες που έχουν επιβαρυνθεί με ΦΠΑ και ο οποίος τα χρησιμοποιεί για τις άμεσες ανάγκες των φορολογούμενων πράξεών του.
   Τέλος, η Επιτροπή υποστηρίζει ότι το εθνικό δίκαιο προσκρούει στα άρθρα 14, παράγραφος 2, στοιχείο γ', και 28 της οδηγίας για τον ΦΠΑ, καθόσον προβλέπει ότι, σε περίπτωση που ένα μέλος μιας ανεξάρτητης ένωσης προσώπων αποκτά από έναν τρίτο αγαθά και υπηρεσίες στο δικό του όνομα, αλλά για λογαριασμό της ένωσης, η πράξη που συνίσταται στον εκ μέρους του μέλους αυτού καταλογισμό των σχετικών δαπανών στην εν λόγω ένωση εξαιρείται από το πεδίο του ΦΠΑ.
   (
         1
      )	Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347, σ. 1).